
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 321 

16 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 10082/Β431 (ΦΕΚ 377 Β/ 
23.3.2005) απόφασης του Υπουργού Οικονομίας 
και Οικονομικών για τον «Καθορισμό εισφοράς 
που καταβάλλεται στην ΕΠ.Ε.Ι.Α. από τις εποπτευ¬ 
όμενες από αυτήν ασφαλιστικές επιχειρήσεις».. 1 
Παράταση της ισχύος της 2/67774/0022/22.12.2004 (Β' 
1938) Κοινής Υπουργικής απόφασης σχετικά με 
τη μηνιαία αποζημίωση των Εμπειρογνωμόνων- 
Συντονιστών και Μελών του Οργανωτικού Σχή¬ 
ματος με κύριο έργο την Επιτάχυνση Απονομής 


Συντάξεων. 2 

Σύσταση ελεγκτικής ομάδας για τη διενέργεια ελέγ¬ 
χου σε πράξη του ΕΠ ΕΚΠΑΙΔΕΥΣΗ ΚΑΙ ΑΡΧΙ¬ 
ΚΗ ΕΠΑΓΓΕΛΜΑΤΙΚΗ ΚΑΤΑΡΤΙΣΗ 2000-2006, που 

συγχρηματοδοτείται από το ΕΚΤ. 3 

Σύσταση θέσεων στο Ινστιτούτο Διαρκούς Εκπαί¬ 
δευσης Ενηλίκων. 4 


Ορισμός και συγκρότηση Γνωμοδοτικής Επιτροπής 
για την αξιολόγηση των προτάσεων με τίτλο 
«Δράσεις Προβολής και Δημοσιότητας των Ακα- 
δημιών Εμπορικού Ναυτικού, (χρονικού διαστήμα¬ 
τος 2006-2007)» και «Προβολή του Θεσμού της 
Αρχικής Επαγγελματικής Εκπαίδευσης του ΟΑΕΔ» 
που υποβλήθηκαν στο πλαίσιο της Κατηγορίας 
Πράξεων 2.3.3.ζ (πρώην Κ.Π. 2.3.3.η/2.3.3.ια): «Ενί¬ 
σχυση Δράσεων Δημοσιότητας για την Προβολή 
του Θεσμού της Αρχικής Επαγγελματικής Εκπαί¬ 
δευσης και Κατάρτισης», της Ενέργειας 2.3.3: «Λοι¬ 
ποί φορείς αρχικής επαγγελματικής εκπαίδευσης 
και κατάρτισης», του Μέτρου 2.3 του ΕΠΕΑΕΚ II, 


που συγχρηματοδοτείται από την Ευρ. Ένωση... 5 
Καθιέρωση υπερωριακής εργασίας μονίμων πολι¬ 
τικών υπαλλήλων Υπουργείου Εμπορικής Ναυτι¬ 
λίας για το χρονικό διάστημα από 1.1. 2006 έως 

30.6.2006. 6 

Συμπλήρωση και τροποποίηση της συστατικής πρά¬ 
ξης της Δημοτικής Επιχείρησης με την επωνυμία 
«ΞΕΝΙΑ - ΦΑΙΣΤΟΣ» (πρώην Κοινοτική Επιχείρη¬ 
ση). 7 

Χορήγηση άδειας άσκησης επαγγέλματος Κοινω¬ 
νικού Λειτουργού στην Κώτση Ελένη του Διο¬ 
νυσίου. 8 


Καθιέρωση υπερωριακής απογευματινής εργασίας, 
εργασίας κατά τις Κυριακές και εξαιρέσιμες ημέ¬ 
ρες, καθώς και νυκτερινές ώρες κατά το έτος 
2006, για τους υπαλλήλους που υπηρετούν στη 


Νομαρχιακή Αυτοδιοίκηση Αργολίδας». 9 

Α ΠΟΦΑΣΕΙ Σ 

Αριθμ. 10518/Β454 (1) 


Τροποποίηση της υπ’ αριθμ. 10082/Β431 (ΦΕΚ 377 Β/ 
23.3.2005) απόφασης του Υπουργού Οικονομίας και 
Οικονομικών για τον «Καθορισμό εισφοράς που κα¬ 
ταβάλλεται στην ΕΠ.Ε.Ι.Α. από τις εποπτευόμενες από 
αυτήν ασφαλιστικές επιχειρήσεις». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1 α. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

β. Του π,δ. 81/21.3.2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

2. Του άρθρο 9 του ν. 3229/2004 (ΦΕΚ 38 Α'/10.2.2004) 
όπως ισχύει. 

3. Της υπ’ αριθμ. 49016/ΔΙΟΕ/283 (ΦΕΚ 1887 Β'/20.12.2004), 
απόφασης του Υπουργού Οικονομίας και Οικονομικών για 
την «Συγκρότηση του Διοικητικού Συμβουλίου της «Επι¬ 
τροπής Εποπτείας Ιδιωτικής Ασφάλισης (ΕΠ.Ε.Ι.Α.)». 

4. Της υπ’ αριθμ. 10082/Β431 (ΦΕΚ 377 Β'/23.3.2005) 
απόφασης του Υπουργού Οικονομίας και Οικονομικών 
για τον «Καθορισμό εισφοράς που καταβάλλεται στην 
ΕΠ.Ε.Ι.Α. από τις εποπτευόμενες από αυτήν ασφαλιστικές 
επιχειρήσεις». 

5. Του Κώδικα Είσπραξης Δημοσίων Εσόδων. 

6. Την υπ’ αριθμ. 39/26.1.2006 εισήγηση του Διοικητικού 
Συμβουλίου της Επιτροπής Εποπτείας Ιδιωτικής Ασφά¬ 
λισης. 

7. Το γεγονός ότι με την απόφαση αυτή δεν προκα- 
λείται δαπάνη εις βάρος του Κρατικού Προϋπολογισμού 
αποφασίζουμε: 

Τροποποιούμε τις διατάξεις των παραγράφων 1 και 2, 
της υπ’ αριθμ. 10082/Β431 (ΦΕΚ 377 Β'/23.3.2005) απόφα- 

σης του Υπουργού Οικονομίας και Οικονομικών για τον 
«Καθορισμό εισφοράς που καταβάλλεται στην ΕΠ.Ε.Ι.Α. 
από τις εποπτευόμενες από αυτήν ασφαλιστικές επιχει¬ 
ρήσεις» ως εξής: 

α) Η παράγραφος 1 της ανωτέρω υπουργικής απόφασης 
αντικαθίσταται ως ακολούθως: 

«1. Η κατ’ έτος εισφορά των εποπτευομένων από την 
ΕΠ.Ε.Ι.Α. ασφαλιστικών επιχειρήσεων προς αυτήν, σύμ¬ 
φωνα με το άρθρο 9 του ν. 3229/2004, καθορίζεται σε 
ποσοστό ένα τοις χιλίοις (1%ο) επί της ετήσιας συνολικής 
παραγωγής καθαρών ασφαλίστρων εκάστης των επιχει¬ 
ρήσεων αυτών. 

Ως ετήσια παραγωγή καθαρών ασφαλίστρων για τους 
σκοπούς της παρούσας, ορίζονται τα έσοδα κάθε ασφα¬ 
λιστικής επιχείρησης από την έκδοση και ανανέωση συμ¬ 
βολαίων όλων των Κλάδων ασφάλισης για τους οποίους 
έχει λάβει άδεια λειτουργίας σύμφωνα με την κείμενη 
νομοθεσία, εξαιρουμένων των φόρων και τελών που ει- 
σπράττονται για λογαριασμό του Δημοσίου ή τρίτων και 
αποδίδονται εις αυτούς.» 

β) Το δεύτερο εδάφιο της παραγράφου 2 της ανωτέρω 
υπουργικής απόφασης αντικαθίσταται ως ακολούθως: 

«Ταυτόχρονα, κάθε εποπτευόμενη επιχείρηση υποχρε- 
ούται να αποστέλλει προς την ΕΠ.Ε.Ι.Α. έγγραφο, με το 
οποίο θα της γνωστοποιεί, αναλυτικά κατά κλάδο ασφά¬ 
λισης, το σύνολο των καθαρών εσόδων της, όπως αυτά 
προσδιορίζονται ανωτέρω, του προηγουμένου έτους, το 
οποίο υπογράφεται υποχρεωτικά από τους νομίμους εκ¬ 
προσώπους της επιχείρησης, καθώς και αντίγραφο του 
σχετικού παραστατικού της Τράπεζας της Ελλάδος». 

Κατά τα λοιπά η ανωτέρω απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 2/4546/0022 (2) 

Παράταση της ισχύος της 2/67774/0022/22.12.2004 
(Β' 1938) Κοινής Υπουργικής απόφασης σχετικά με τη 
μηνιαία αποζημίωση των Εμπειρογνωμόνων-Συντονι- 
στών και Μελών του Οργανωτικού Σχήματος με κύριο 
έργο την Επιτάχυνση Απονομής Συντάξεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 17 του ν. 3205/2003 (Α 297) «Μισθολογι- 
κές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

2. Τις διατάξεις του άρθρου 8 του ν. 2042/1992 (Α 75) 
«Αύξηση των συντάξεων και άλλες ασφαλιστικές δια¬ 
τάξεις». 

3. Το άρθρο 40 του ν. 849/1978, όπως συμπληρώθηκε 
με το άρθρο 8 του ν. 2129/1993. 

4. Το π.δ/μα 33/2006 (Α 35) «Διορισμός μελών της Κυ¬ 
βέρνησης και Υφυπουργών». 

5. Την υπ’ αριθμ. Την Φ. 10021/26672/1866/29.10.2004 
(Β 1659) απόφαση του Υπουργού Απασχόλησης και Κοι¬ 


νωνικής Προστασίας «Σύσταση Οργανωτικού Σχήματος 
για την περάτωση εκκρεμών συνταξιοδοτικών υποθέσεων 
στο ΙΚΑ-ΕΤΑΜ με κύριο έργο την Επιτάχυνση Απονομής 
Συντάξεων», όπως αυτή διορθώθηκε με την υπ’ αριθμ. 
Φ10021/7303/369/30.3.2005 (Β 435) όμοια τροποποιήθη¬ 
κε με τις υπ’ αριθμ. Φ10021/10464/330/17.5.2005 (Β 704), 
Φ10021/27185/1489/23.12.20 05 (Β 1856) αποφάσεις του 
Υπουργού Απασχόλησης και Κοινωνικής Προστασίας 
και την 1682/31.5.2005 (Β736) απόφαση του Διοικητή του 
ΙΚΑ-ΕΤΑΜ. 

6. Την υπ’ αριθμ. 2/67774/0022/22.12.2004 (Β 1938) κοινή 
απόφαση των Υπουργών Οικονομίας και Οικονομικών 
και Απασχόλησης και Κοινωνικής Προστασία «Καθορι¬ 
σμός μηνιαίας αποζημίωσης των Εμπειρογνωμόνων, Συ¬ 
ντονιστών και Μελών του Οργανωτικού Σχήματος στο 
ΙΚΑ-ΕΤΑΜ με κύριο έργο την Επιτάχυνση Απονομής Συ¬ 
ντάξεων». 

7. Το υπ’ αριθμ.378/9.2.2006 έγγραφο του ΙΚΑ-ΕΤΑΜ. 

8. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ/τος 63/2005 (Α 98) και 
το γεγονός ότι η προβλεπόμενη δαπάνη ύψους 4.867.920 
ευρώ, δε θα βαρύνει τον Κρατικό Προϋπολογισμό, αλλά 
τον προϋπολογισμό του ΙΚΑ-ΕΤΑΜ (ΚΑΕ 0264). 

9. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών, αποφασίζουμε: 

Η μηνιαία αποζημίωση των Εμπειρογνωμόνων, Συντο¬ 
νιστών και Μελών του Οργανωτικού Σχήματος με κύριο 
έργο την Επιτάχυνση Απονομής Συντάξεων, που έχει κα¬ 
θοριστεί με την 2/67774/0022/22.12.2004 (Β' 1938) κοινή 
Υπουργική απόφαση ισχύει και για το χρονικό διάστημα 
παράτασης λειτουργίας του έργου της ομάδας, ήτοι από 
1.1.2006 έως 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΔΟΥΚΑΣ Σ. ΤΣΙΤΟΥΡΙΔΗΣ 

-♦- 

Αριθμ. 876/0051 (3) 

Σύσταση ελεγκτικής ομάδας για τη διενέργεια ελέγχου 
σε πράξη του ΕΠ ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛ¬ 
ΜΑΤΙΚΗ ΚΑΤΑΡΤΙΣΗ 2000-2006, που συγχρηματοδο- 
τείται από το ΕΚΤ. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ Α'251), όπως τροποποι¬ 
ήθηκε με το άρθρο 23 του ν. 3148/03 (ΦΕΚ Α' 136). 

2. Την υπ’ αριθμ. 37930/ΔΙΟΕ 1264/14.10.2005/ΦΕΚ 1432 
Β') απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ Β' 519). 

3. Την υπ’ αριθμ. 2/40508/0004/23.07.2004 απόφαση του 
Υφυπουργού Οικονομίας και Οικονομικών «Μεταβίβαση 
αρμοδιοτήτων και της εξουσίας να υπογράφουν με εντολή 
Υφυπουργού στο Γ.Γ. Δημοσιονομικής Πολιτικής, στους 
Γ ενικούς Διευθυντές και στους Προϊσταμένους Διευθύν- 

σεων και Τμημάτων του Γενικού Λογιστηρίου του Κρά¬ 
τους» (ΦΕΚ Β' 1185), όπως τροποποιήθηκε με την υπ’ αριθμ. 
2/20554/0004/19.4.2005 όμοια της (ΦΕΚ Β' 556) και ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

7. Το ετήσιο πρόγραμμα Τεχνικής Βοήθειας της Ε.Δ.ΕΛ. 
για το έτος 2006. 

8. Την ανάγκη διενέργειας ουσιαστικού ελέγχου στο 
ΕΠΕΑΕΚ 2000-2006. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 2.400 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το Πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε υποέργα πράξης ΕΚΤ του Επιχει¬ 
ρησιακού Προγράμματος Εκπαίδευση και Αρχική Επαγ¬ 
γελματική Κατάρτιση 2000-2006. 

2. Ειδικότερα θα ελεγχθούν τα παρακάτω υποέργα του 
έργου «Υποστήριξη εκπαιδευτικών δομών δημοσίων ΙΕΚ/ 
αναβάθμιση των δημοσίων ΙΕΚ (Γ' ΦΑΣΗ)» με κωδ. ΟΠΣ 
71217 με τελικό δικαιούχο τον Οργανισμό - Επαγγελμα¬ 
τικής Εκπαίδευσης και Κατάρτισης (ΟΕΕΚ). 

Στην Αττική: 

• ΙΕΚ Αργυρούπολης α/α υποέργου 14 

• ΙΕΚ Γαλατσίου α/α υποέργου 18 

• ΙΕΚ Γλυφάδας α/α υποέργου 19 

• ΙΕΚ Ηλιούπολης α/α υποέργου 21 

• ΙΕΚ Αμαρουσίου α/α υποέργου 13 

• ΙΕΚ Κορυδαλλού α/α υποέργου 24 

• ΙΕΚ Μεταμόρφωσης α/α υποέργου 27 

• ΙΕΚ Ν. Σμύρνης α/α υποέργου 29 

• ΙΕΚ Νίκαιας α/α υποέργου 30 

• ΙΕΚ Πειραιά α/α υποέργου 31 

• ΙΕΚ Περιστεριού α/αυποέργου 32 

• ΙΕΚ Χαϊδαρίου α/α υποέργου 33 

• ΙΕΚ Αγ,Αναργύρων α/α υποέργου 8 

• ΙΕΚ Αγ,Δημητρίου α/αυποέργου 9 

• ΙΕΚ Αιγάλεω α/αυποέργου 11 

• 2ο ΙΕΚ Πειραιά α/α υποέργου 7 

Στη Θεσσαλονίκη: 

• Ιο ΙΕΚ Θεσσαλονίκης α/α υποέργου 67 

• 2ο ΙΕΚ Θεσσαλονίκης α/α υποέργου 68 

• ΙΕΚ Επανομής α/α υποέργου 71 

• ΙΕΚ Εύοσμου α/α υποέργου 72 

• ΙΕΚ Θέρμης α/α υποέργου 73 

• ΙΕΚ Καλαμαριάς α/α υποέργου 74 

• ΙΕΚ Κουφαλιών α/α υποέργου 77 

• ΙΕΚ Λαγκαδά α/α υποέργου 78 

• ΙΕΚ Νεάπολης α/α υποέργου 81 

• ΙΕΚ Σίνδου α/α υποέργου 84 

• ΙΕΚ Τριανδρίας α/α υποέργου 85 

3. Ο έλεγχος θα διενεργηθεί κατά το χρονικό διάστη¬ 
μα από 20.3.2006 έως και 24.3.2006 στην Αττική και από 
26.3.2006 έως και 1.4.2006 στη Θεσσαλονίκη. 


4. Μέλη της ελεγκτικής ομάδας ορίζονται οι παρακάτω 
υπάλληλοι του Γ.Λ.Κ.: 

• Χρονόπουλος Γεώργιος, υπάλληλος της 51ης Δ/νσης 
Προγραμματισμού και Ελέγχων 

• Μπαρμπαγιάννη Ελένη, υπάλληλος της 51ης Δ/νσης 
Προγραμματισμού και Ελέγχων 

• Χειλάκου Βασιλική, υπάλληλος της 51ης Δ/νσης Προ¬ 
γραμματισμού και Ελέγχων 

• Αδαμόπουλος Χρήστος, υπάλληλος της 20ης Δ/νσης 
Προϋπολογισμού. 

Συντονιστής της ελεγκτικής ομάδας ορίζεται ο Χρο¬ 
νόπουλος Γ εώργιος. 

5. Έργο της ελεγκτικής ομάδας είναι ο έλεγχος του 
συστήματος διαχείρισης και ελέγχου του Τελικού Δικαι¬ 
ούχου, μέσω της επιλεγμένης πράξης και ειδικότερα: 

α. Η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών - περιφερειακών υπηρε¬ 
σιών και τελικού δικαιούχου. 

β. Η διαπίστωση της ορθής διαχείρισης του προγράμ¬ 
ματος σε σχέση με την ελεγχόμενη πράξη από τη Δια¬ 
χειριστική Αρχή καθώς και η αποτελεσματική εκτέλεση 
της πράξης από το τελικό δικαιούχο. 

γ. Η πορεία υλοποίησης της πράξης, σύμφωνα με τις 
εθνικές και κοινοτικές διατάξεις, 

δ. Η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών και 

ε. Η υλοποίηση του φυσικού αντικειμένου της πράξης. 

6. Μετά το πέρας του ελέγχου θα συνταχθεί έκθεση 
με τα αποτελέσματα του ελέγχου, που θα υποβληθεί, 
εντός προθεσμίας τριών (3) μηνών, στη Διεύθυνση Προ¬ 
γραμματισμού και Ελέγχων του Γ ενικού Λογιστηρίου του 
Κράτους, για εισήγηση στην Επιτροπή Δημοσιονομικού 
Ελέγχου (Ε.Δ.Ε.Λ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

8. Η παρούσα αποτελεί και έγκριση μετακίνησης της 
ελεγκτικής ομάδας, για τις ανάγκες του ελέγχου, με οποι- 
οδήποτε μέσο μεταφοράς συμπεριλαμβανομένου και του 
ΤΑΞΙ για μετακινήσεις εντός νομού. 

9. Η εκτός έδρας αποζημίωση, τα έξοδα μετακίνησης 
και διανυκτέρευσης των μελών της ελεγκτικής ομάδας 
θα καλυφθούν σύμφωνα με την υπό στοιχείο 5 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Με εντολή Υφυπουργού 
Η Γ ενική Διευθύντρια 
ΚΟΡΙΝΑ ΑΝΤΩΝΟΜΑΝΩΛΑΚΗ 

- ♦ - 

Αριθμ. 932 (4) 

Σύσταση θέσεων στο Ινστιτούτο Διαρκούς Εκπαίδευσης 
Ενηλίκων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του π.δ. 164/2004 άρθρο 11 «Μετατροπή 

συμβάσεων των συμβασιούχων ορισμένου χρόνου ή έρ¬ 
γου σε συμβάσεις αορίστου χρόνου» (Α' 134). 

2. Τις διατάξεις του άρθρου 1, παρ. 2, του ν. 3320/2005 
(ΦΕΚ 48/Α/23.2.2005) «Ρύθμιση θεμάτων για το προσωπικό 
του Δημοσίου και των νομικών προσώπων του Ευρύτερου 
δημόσιου τομέα και για τους Ο.Τ.Α.». 

3. Το υπ’ αριθμ. ΔΙΠIΔΔ/Β18/463/0ικ. 8791/5.5.2005 έγγρα¬ 
φο του ΥΠΕΣΔΔΑ με θέμα: «Ρυθμίσεις του ν. 3320/ 2005 
για τη σύσταση θέσεων με σύμβαση εργασίας ιδιωτικού 
δικαίου αορίστου χρόνου». 

4. Τα υπ’ αριθμ. 20/27.9.2004 και 35/20.12.2004 πρακτικά 
του Διοικητικού Συμβουλίου του Ινστιτούτου Διαρκούς 
Εκπαίδευσης Ενηλίκων (ΙΔΕΚΕ). 

5. Το υπ’ αριθμ. 35207/9.3.2005 έγγραφο του Ανώτατου 
Συμβουλίου Επιλογής Προσωπικού, της Δ/νσης Ηλεκτρο¬ 
νικής Διοίκησης. 

6. Την υπ’ αριθμ. 126/3.3.2005 απόφαση του Α' Τμήματος 
του ΑΣΕΠ «περί υπαγωγής ή μη στις ρυθμίσεις του π.δ. 
164/2004». 

7. Τις διατάξεις του άρθρου 90 του Κώδικα Νομοθεσίας 
για την Κυβέρνηση και Κυβερνητικά Όργανα που κυρώ¬ 
θηκε με το άρθρο πρώτο του π.δ. 63/2005 (Α'98). 

8. Τις διατάξεις του άρθρου 4 του ν. 2327/1995 (ΦΕΚ 
156/Α/1995) «Εθνικό Συμβούλιο Παιδείας, ρύθμιση θεμάτων 
έρευνας παιδείας και μετεκπαίδευσης εκπαιδευτικών και 
άλλες διατάξεις», όπως τροποποιήθηκε και ισχύει με το 
άρθρο 3 του ν. 2909/2001 (ΦΕΚ 90/Α/2.5.2001) «Ρυθμίσεις 
θεμάτων εισαγωγής στην τριτοβάθμια εκπαίδευση και 
άλλες διατάξεις». 

9. Τις διατάξεις του π.δ. 142/2002 Οργάνωση-Διοίκηση 
του Ινστιτούτου Διαρκούς Εκπαίδευσης Ενηλίκων (ΦΕΚ 
118/Α/31.5.2002). 

10. Τον Εσωτερικό Κανονισμό Λειτουργίας του Ι.Δ.ΕΚ. 
Ε. (Υ.Α. 2107 ΦΕΚ 993/Β/1.8.2002. 

11. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών (Β'1432). 

12. Το γεγονός ότι από τις διατάξεις της παρούσας 
απόφασης προκαλείται δαπάνη, σε βάρος του προϋπο¬ 
λογισμού του Ι.Δ.ΕΚ.Ε. ύψους 65.000,00 ΕΥΡΩ περίπου 
ετησίως. Η ανωτέρω δαπάνη για το τρέχον οικονομικό 
έτος περιορίζεται στο ποσό των 50.000,00 ΕΥΡΩ περίπου, 
αποφασίζουμε: 

Συνιστώνται στο Ινστιτούτο Διαρκούς Εκπαίδευσης 
Ενηλίκων ( ΙΔΕΚΕ) οργανικές θέσεις, ιδιωτικού δικαίου 
αορίστου χρόνου ως εξής: 

1. Μία θέση ΠΕ Θετικών Επιστημών 

2. Μία θέση ΠΕ Φιλοσοφικών Επιστημών 

3. Μία θέση ΔΕ Δ/κού-Λογ/κού 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. 4070 (5) 

Ορισμός και συγκρότηση Γνωμοδοτικής Επιτροπής για 
την αξιολόγηση των προτάσεων με τίτλο «Δράσεις 
Προβολής και Δημοσιότητας των Ακαδημιών Εμπο¬ 
ρικού Ναυτικού, (χρονικού διαστήματος 2006-2007)» 
και «Προβολή του Θεσμού της Αρχικής Επαγγελματι¬ 
κής Εκπαίδευσης του ΟΑΕΔ» που υποβλήθηκαν στο 
πλαίσιο της Κατηγορίας Πράξεων 2.3.3.ζ (πρώην Κ.Π. 
2.3.3.η/2.3.3.ια): «Ενίσχυση Δράσεων Δημοσιότητας για 
την Προβολή του Θεσμού της Αρχικής Επαγγελματι¬ 
κής Εκπαίδευσης και Κατάρτισης», της Ενέργειας 2.3.3: 
«Λοιποί φορείς αρχικής επαγγελματικής εκπαίδευσης 
και κατάρτισης», του Μέτρου 2.3 του ΕΠΕΑΕΚ II, που 
συγχρηματοδοτείται από την Ευρ. Ένωση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Την απόφαση της Επιτροπής των Ε.Κ. με αρ. Θ(2004) 
2414/3.12.2004 «για την τροποποίηση της απόφασης αρ. 
0(2000)3405/28.11.2000 με την οποία εγκρίνεται το Κοι¬ 
νοτικό πλαίσιο Στήριξης για κοινοτική διαρθρωτική ενί¬ 
σχυση στο πλαίσιο του στόχου 1 στην Ελλάδα». 

3. Την απόφαση της Επιτροπής με αριθμ. Ε(2004) 
5583/22.12.2004 «για την τροποποίηση της απόφασης 
με αριθμ. Ε(2001)44,16/03/2001, απόφαση έγκρισης του 
Ε.Π. «Εκπαίδευση και Αρχική Επαγγελματική Κατάρτιση» 
(ΕΠΕΑΕΚ), από την Επιτροπή των Ε.Κ με ΑΒΙΝΘΟ 2000/ 
ΘΒ/05/1/ΡΘ/002. 

4. Το ν. 2860/2000(ΦΕΚ251/Α/14.11.2000) ο οποίος αναφέ- 
ρεται στην «Διαχείριση, παρακολούθηση, και έλεγχο του 
Γ' Κοινοτικού Πλαισίου Στήριξης και άλλες διατάξεις» και 
ειδικότερα το άρθρο 4 παρ. 3 , καθώς και τις τροποποιή¬ 
σεις του ν.3193/2003, άρθρο 17 (ΦΕΚ 266/ 20.11.2003). 

5. Την Κοινή Υπουργική απόφαση 3345/14.12.2000 (ΦΕΚ 
1533/Β7 14.12.2000) για την «Σύσταση Ειδικής Υπηρεσίας 
Διαχείρισης του Επιχειρησιακού Προγράμματος Εκπαί¬ 
δευσης και Αρχικής Επαγγελματικής Κατάρτισης». 

6. Την απόφαση υπ’ αριθμ. 1/29.5.2001 της Επιτροπής 
Παρακολούθησης του ΕΠΕΑΕΚ, με την οποία εγκρίθηκαν 
τα κριτήρια επιλογής πράξεων του Μέτρου 2.3 του ΕΠΕ¬ 
ΑΕΚ, όπως περιγράφονται στην Πρόσκληση. 

7. Την απόφαση υπ’ αριθμ. 2280/15.2.2005 της Επιτροπής 
Παρακολούθησης του ΕΠΕΑΕΚ, (μέσω γραπτής διαδικα¬ 
σίας) με την οποία τροποποιήθηκε το Συμπλήρωμα Προ¬ 
γραμματισμού του ΕΠΕΑΕΚ και ειδικότερα το αναλυτικό 
περιεχόμενο του Μέτρου 2.3 καθώς και την απόφαση 
υπ’ αριθμ. 9926/6.6.2005 της Επιτροπής Παρακολούθησης 
του ΕΠΕΑΕΚ (μέσω γραπτής διαδικασίας) με την οποία 
τροποποιήθηκαν ορισμένα σημεία του Συμπληρώματος 
Προγραμματισμού του ΕΠΕΑΕΚ. 

8. Το έγγραφο με αρ. πρωτ. 581/13.1.2006 της ΕΥΔ ΕΠΕΑ¬ 
ΕΚ με το οποίο διαβιβάζεται προς τα μέλη της Επιτροπής 
Παρακολούθησης προς έγκριση το οριστικό τροποποι¬ 
ημένο Συμπλήρωμα Προγραμματισμού του ΕΠΕΑΕΚ στο 
οποίο συμπεριλήφθηκαν οι προτάσεις των μελών της 
Επιτροπής Παρακολούθησης που υποβλήθηκαν στην ΕΥΔ 
ΕΠΕΑΕΚ σύμφωνα με την απόφαση της 5ης συνεδρίασης 
της Επιτροπής (28.11.2005). 

9. Την υπ’ αριθμ. 20045/15.11.2004 πρόσκληση υποβολής 
προτάσεων του ΕΠΕΑΕΚ II, στο πλαίσιο της Κατηγορίας 

Πράξεων 2.3.3.ζ (πρώην Κ.Π. 2.3.3.η/2.3.3.ια): «Ενίσχυση Δρά¬ 
σεων Δημοσιότητας για την Προβολή του Θεσμού της 
Αρχικής Επαγγελματικής Εκπαίδευσης και Κατάρτισης» 
της Ενέργειας 2.3.3, του Μέτρου 2.3. του ΕΠΕΑΕΚ II. 

10. Τις με υπ’ αριθμ. 19348/29.9.2005 και 1347/24.1.2006 
(εισερχ. στην ΕΥΔ) προτάσεις του Υπουργείου Εμπορι¬ 
κής Ναυτιλίας (ΥΕΝ) και του ΟΑΕΔ αντίστοιχα με τίτλο 
«Δράσεις Προβολής και Δημοσιότητας των Ακαδημιών 
Εμπορικού Ναυτικού (χρονικού διαστήματος 2006-2007)» 
και «Προβολή του Θεσμού της Αρχικής Επαγγελματικής 
Εκπαίδευσης του ΟΑΕΔ», που υποβλήθηκαν στο πλαίσιο 
της με υπ’ αριθμ. 20045/15.11.2004 πρόσκλησης υποβολής 
προτάσεων, της Κατηγορίας Πράξεων 2.3.3.ζ (πρώην Κ.Π. 
2.3.3.η/2.3.3.ια), της Ενέργειας 2.3.3, του Μέτρου 2.3. του 
ΕΠΕΑΕΚ II. 

11. Την απόφαση ΣΤ5/35235/16.4.2004 (ΦΕΚ583/τ.Β7 
19.4.2004) της Υπουργού Παιδείας περί μεταβίβασης 
δικαιώματος υπογραφής «με εντολή Υπουργού» στον 
Ειδικό Γραμματέα Ε.Ε. και Κ.Π.Σ., όπως συμπληρώθηκε 
και τροποποιήθηκε με την απόφαση με υπ’ αριθμ. 41773/ 
ΣΤ5/6.5.2004 (ΦΕΚ 680 τ.Β/10.5.2004). 

12. Το υπ’ αριθμ. Φ.908/32075/Η/2.4.2004 (ΦΕΚ 109 Τεύχος 
Γ/19.4.2004), έγγραφο με θέμα: «Διορισμός Ειδικού Γραμ- 
ματέα Υπηρεσιών Ενιαίου Διοικητικού Τομέα Θεμάτων 
Ε.Ε. και ΚΠΣ του ΥΠΕΠΘ». 

13. Την με υπ' αριθμ. 9706/2.6.2005 απόφαση της Υπουρ¬ 
γού Εθνικής Παιδείας ανάθεσης καθηκόντων προϊσταμέ¬ 
νου της Ειδικής Υπηρεσίας Διαχείρισης του ΕΠΕΑΕΚ. 

14. Την Κοινή Υπουργική απόφαση 17758/08.09.2005 
(ΦΕΚ 1339/Β7 23.09.2005) για την μετονομασία του Ενιαίου 
Διοικητικού Τομέα Ευρωπαϊκής Ένωσης και Κοινοτικού 
Πλαισίου Στήριξης σε Ενιαίο Διοικητικό Τομέα Διαχείρι¬ 
σης Προγραμμάτων ΚΠΣ του ΥΠΕΠΘ. 

15. Τις διατάξεις του π.δ. 121/2004 (ΦΕΚ 84/τ.Α/10.3.2004) 
«Διορισμός Υπουργών και Υφυπουργών». 

16. Τις υπάρχουσες υπηρεσιακές ανάγκες και συγκεκρι¬ 
μένα: την αποτελεσματικότερη λειτουργία της υπηρεσίας 
και την καλύτερη εξυπηρέτηση του πολίτη καθώς και 
τη λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΑ. 

17. Ότι προκαλείται δαπάνη που θα καλυφθεί από την 
Τεχνική Βοήθεια του Επιχειρησιακού Προγράμματος Εκ¬ 
παίδευσης και Αρχικής Επαγγελματικής Κατάρτισης, το 
ύψος της οποίας θα καθοριστεί με Κ.Υ.Α., σύμφωνα με 
τον ν. 3205/2003, αποφασίζουμε: 

Τη συγκρότηση τριμελούς Γνωμοδοτικής Επιτροπής 
αποτελούμενης από αξιολογητές για την αξιολόγη¬ 
ση των προτάσεων των Τελικών Δικαιούχων (ΥΕΝ και 
ΟΑΕΔ) με τίτλο «Δράσεις Προβολής και Δημοσιότητας 
των Ακαδημιών Εμπορικού Ναυτικού, (χρονικού διαστήμα¬ 
τος 2006-2007)» και «Προβολή του Θεσμού της Αρχικής 
Επαγγελματικής Εκπαίδευσης του ΟΑΕΔ» που υποβλήθη¬ 
καν στο πλαίσιο της Κατηγορίας Πράξεων 2.3.3.ζ(πρώην 
Κ.Π. 2.3.3.η/2.3.3.ια): «Ενίσχυση Δράσεων Δημοσιότητας 
για την Προβολή του Θεσμού της Αρχικής Επαγγελμα¬ 
τικής Εκπαίδευσης και Κατάρτισης» της Ενέργειας 2.3.3 
«Λοιποί φορείς αρχικής επαγγελματικής εκπαίδευσης 
και κατάρτισης», του Μέτρου 2.3. του ΕΠΕΑΕΚ II, η οποία 
συγχρηματοδοτείται από την Ευρωπαϊκή Ένωση μέσω 
του ΕΠΕΑΕΚ II. 

Ως μέλη της Γνωμοδοτικής Επιτροπής ορίζονται οι 
εξής: 

1) Εμμανουήλ Χαιρετάκης, Επικ. Καθηγητής ΕΚΠΑ, ως 
πρόεδρος 


2) Σοφοκλής Γώγος, Προϊστάμενος Μον. Α' ΕΥΔ ΕΠΕ¬ 
ΑΕΚ , ως μέλος 

3) Ευάγγελος Κίτσιος, στέλεχος ΕΥΔ ΕΠΕΑΕΚ, ως μέ¬ 
λος 

Γραμματέας για τη διαδικασία αξιολόγησης ορίζεται η 
κα Νίκη Αναστασίου, συνεργάτης του Ε.Α.Π. 

Έργο της Γνωμοδοτικής Επιτροπής είναι η αξιολόγηση 
των προαναφερόμενων προτάσεων που υποβλήθηκαν, 
όσον αφορά το φυσικό και οικονομικό αντικείμενο, ως 
προς τα κριτήρια αξιολόγησης των ομάδων κριτηρίων Δ, 
Ε, ΣΤ, σύμφωνα με: α) τα αναφερόμενα στις ενότητες 8 
και 9 της αντίστοιχης πρόσκλησης υποβολής προτάσεων 
και β) τα Τεχνικά ΔελτίαΈργων/Υποέργων (ΤΔΕ/Υ) και τα 
επισυναπτόμενα στις υποβληθείσες προτάσεις Έντυπα 
που ορίζονται στην πρόσκληση. 

Οι προτάσεις θα αξιολογηθούν από τη Γνωμοδοτική 
Επιτροπή, η οποία θα συμπληρώσει σχετικά φύλλα αξι¬ 
ολόγησης (Δελτίο Κρίσης) σύμφωνα με τα κριτήρια και 
τα οριζόμενα στις ενότητες 8 και 9 της σχετικής πρό¬ 
σκλησης υποβολής προτάσεων και μετά από ανταλλαγή 
απόψεων επί των αναφερόμενων κριτηρίων, του περιε¬ 
χομένου του φυσικού και οικονομικού αντικειμένου του 
ΤΔΕ/Υ και των επισυναπτόμενων στις προτάσεις εντύπων 
και εγγράφων. Ο αναλυτικός σχολιασμός των κριτηρίων 
είναι απαραίτητος για την αξιοπιστία της αξιολόγησης. 
Απαραίτητη επίσης είναι και η διατύπωση γνώμης σχετι¬ 
κά με το ύψος των προϋπολογισμών για την ορθολογική 
εκτέλεση των πράξεων. 

Τα φύλλα αξιολόγησης (Δελτία Κρίσης) με την αξιολό¬ 
γηση και το σχολιασμό για τα επιμέρους κριτήρια των 
προτάσεων παραλαμβάνονται από την ΕΥΔ/ΕΠΕΑΕΚ. Στη 
συνέχεια, η συνολική τελική διαδικασία αξιολόγησης η 
οποία σύμφωνα με τα οριζόμενα στην ενότητα 9 της 
σχετικής πρόσκλησης πραγματοποιείται με την «Άμεση 
Αξιολόγηση», θα ολοκληρωθεί από την ΕΥΔ/ΕΠΕΑΕΚ με 
την σύνταξη των τυποποιημένων από την ΕΥΔ/ΕΠΕΑΕΚ 
Εντύπων Αξιολόγησης Α-1, Α-2, Α-3 και του Πίνακα συ¬ 
γκεντρωτικών αποτελεσμάτων αξιολόγησης. 

Η απασχόληση των ανωτέρω θα διαρκέσει έως 50 ερ¬ 
γάσιμες ημέρες από την υπογραφή της παρούσας από¬ 
φασης, επιπλέον των υποχρεωτικών τους καθηκόντων 
και πέραν του ωραρίου τους. 

Η ολοκλήρωση των εργασιών θα πιστοποιείται κατόπιν 
έγγραφης βεβαίωσης περαίωσης εργασιών του Ειδικού 
Γραμματέα Διαχείρισης Προγραμμάτων Κ.Π.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 5111.15/09/2006 (6) 

Καθιέρωση υπερωριακής εργασίας μονίμων πολιτικών 
υπαλλήλων Υπουργείου Εμπορικής Ναυτιλίας για το 
χρονικό διάστημα από 1.1. 2006 έως 30.6.2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (Α 
297) «Μισθολογικές ρυθμίσεις λειτουργών και υπαλλή¬ 
λων του Δημοσίου, ΝΠΔΔ και ΟΤΑ ... και άλλες συναφείς 
διατάξεις». 

2. Την υπ' αριθμ. 2/72757/0022/31.12.2003 εγκύκλιο Υπουρ¬ 
γείου Οικονομίας και Οικονομικών / ΓΛΚ. 

3. Τις υπηρεσιακές ανάγκες του Υ.Ε.Ν που θα καλυ¬ 
φθούν με υπερωριακή εργασία, αποφασίζουμε: 

1. Την έγκριση πραγματοποίησης υπερωριακής εργα¬ 
σίας, με αμοιβή, από το μόνιμο προσωπικό που υπηρετεί 
στο Υπουργείο Εμπορικής Ναυτιλίας, για το Α' εξάμηνο 
έτους 2006, ως εξής: 

I. ΚΕΝΤΡΙΚΗ ΥΠΗΡΕΣΙΑ ΥΠΟΥΡΓΕΙΟΥ ΕΜΠΟΡΙΚΗΣ ΝΑΥ¬ 
ΤΙΛΙΑΣ: 

Α. Για διακόσιους (200) μονίμους πολιτικούς υπαλλή¬ 
λους της Κεντρικής Υπηρεσίας ΥΕΝ, έξι χιλιάδες τριακό¬ 
σιες (6.300) ώρες συνολικά, για το Α' εξάμηνο έτους 2006 
(01 Ιανουάριου - 30 Ιουνίου 2006), ως ακολούθως: 

α) Για τους υπαλλήλους της Διεύθυνσης Οικονομικών 
Υπηρεσιών εννιακόσιες (900) ώρες συνολικά, για την αντι¬ 
μετώπιση αναγκών σύνταξης και εκτέλεσης του Τακτι¬ 
κού Προϋπολογισμού και του Προγράμματος Δημοσίων 
Επενδύσεων ΥΕΝ, για την αναβάθμιση και επέκταση με 
νέα προγράμματα λογισμικού μισθοδοσίας των πολιτικών 
υπαλλήλων ΥΕΝ. 

β) Γ ια τους υπαλλήλους της Διεύθυνσης Προμηθειών 
και Κτιριακών Εγκαταστάσεων, χίλιες πεντακόσιες (1.500) 
ώρες συνολικά, για την υλοποίηση των πέραν του προ¬ 
ϋπολογισμού ΥΕΝ προμηθειών, του Κεφαλαίου Ναυτικής 
Εκπαίδευσης, του λογαριασμού Επιθεώρησης εμπορικών 
πλοίων, της Πλοηγικής Υπηρεσίας και του κεφαλαίου 
Λιμενικής Αστυνομίας, τη συμμετοχή σε επιτροπές Προ¬ 
μηθειών του Υπουργείου Ανάπτυξης εκτός κανονικού 
ωραρίου. 

γ) Γ ια τους υπαλλήλους της Διεύθυνσης Πολιτικού Προ¬ 
σωπικού (ΔΠΠ) χίλιες τετρακόσιες (1.400) ώρες συνολικά, 
για την αντιμετώπιση αναγκών διενέργειας προσλήψε¬ 
ων προσωπικού στο ΥΕΝ, τις εκπαιδευτικές μονάδες, 
τους πλοηγικούς σταθμούς και τη Γ ενική Γ ραμματεία 
Λιμένων και Λιμενικής Πολιτικής που εξαιρούνται από 
το ν. 2190/94, τη συμμετοχή στις διαδικασίες συλλογι¬ 
κών διαπραγματεύσεων, την επεξεργασία των Γενικών 
Κανονισμών Προσωπικού και Κανονισμών Εσωτερικής 
Οργάνωσης και Λειτουργίας των εποπτευομένων από το 
ΥΕΝ Ανωνύμων Εταιριών, την κατάταξη του συνόλου του 
μόνιμου πολιτικού προσωπικού του Υπουργείου σύμφωνα 
με τις διατάξεις του νέου μισθολογίου, καθώς και άλλες 
επείγουσες και επιτακτικές υπηρεσιακές ανάγκες που θα 
προκόψουν και δεν μπορούν να αντιμετωπισθούν μέσα 
στο κανονικό ωράριο εργασίας. 

δ) Γ ια τους υπαλλήλους της Διεύθυνσης Υποστήριξης 
Ασφαλιστικών Οργανισμών (ΔΥΑΣΟ) τριακόσιες (300) 
ώρες συνολικά, για περιπτώσεις απασχόλησης του προ¬ 
σωπικού πέραν του κανονικού ωραρίου για την αντιμε¬ 
τώπιση θεμάτων ΝΑΤ, Οίκου Ναύτου και λοιπών εποπτευ¬ 
ομένων από τη Διεύθυνση Οργανισμών. 

ε) Γ ια τους υπαλλήλους της Διεύθυνσης Οργάνωσης 
και Ποιότητας Υπηρεσιών (ΔΟΠΥ) τριακόσιες (300) ώρες 
συνολικά, για την άμεση προώθηση των διαδικασιών 
συμπλήρωσης και βελτίωσης των οργανικών διατάξε¬ 
ων ΥΕΝ και των κανονιστικών πράξεων και Προεδρικών 
διαταγμάτων που προωθούνται από όλες τις Υπηρεσίες 
του ΥΕΝ. 

στ) Γ ια τους υπαλλήλους της Διεύθυνσης Πληροφορικής 
και Νέων Τεχνολογιών (ΔΠΝΤ-β') τετρακόσιες (400) ώρες 
συνολικά, για την εισαγωγή και επεξεργασία στοιχείων 
για τη μισθοδοσία του προσωπικού ΥΕΝ και την ανα¬ 
βάθμιση και επέκταση με νέα προγράμματα λογισμικού 


μισθοδοσίας πολιτικών υπαλλήλων ΥΕΝ και μηχανογρα¬ 
φική επεξεργασία πάσης φύσεως αποδοχών, καθώς και 
την ολοκλήρωση και ενεργοποίηση του ολοκληρωμένου 
πληροφοριακού συστήματος βάσης πλοίων-ναυτικών. 

ζ) Γ ια τους υπαλλήλους της Διεύθυνσης Ασφάλειας 
Ναυσιπλοΐας (ΔΑΝ) διακόσιες (200) ώρες συνολικά για 
ημερήσια εργασία Κυριακών και εξαιρέσιμων ημερών, 
για την αποζημίωση της πέραν της πενθημέρου εργα¬ 
σίας απασχόλησης τους ως χειριστές του Ραδιοτηλεπι- 
κοινωνιακού δικτύου ΥΕΝ και των παρακτίων σταθμών 
ασυρμάτου με στόχο την ασφαλή διακίνηση των πλοίων 
εντός και εκτός του ελληνικού θαλάσσιου χώρου. 

η) Γ ια τους υπαλλήλους της Διεύθυνσης Προστασί¬ 
ας Θαλασσίου Περιβάλλοντος (ΔΠΘΠ) διακόσιες (200) 
ώρες συνολικά για το χειρισμό θεμάτων αντιμετώπισης 
περιστατικών θαλάσσιας ρύπανσης άμεσα χωρίς καθυ¬ 
στερήσεις και χρονικό περιορισμό, οποτεδήποτε τούτο 
απαιτηθεί και την προώθηση των απαιτούμενων για το 
σκοπό αυτό ρυθμίσεων. 

θ) Γ ια τους υπαλλήλους του Τμήματος Θαλασσίου Του¬ 
ρισμού της Διεύθυνσης Θαλασσίων Συγκοινωνιών (ΔΘΣ) 
διακόσιες (200) ώρες συνολικά απογευματινή υπερωριακή 
εργασία, για την άμεση και έγκαιρη χορήγηση των κατ’ 
εξαίρεση εγκρίσεων για εκτέλεση περιηγητικών ταξιδιών, 
επαγγελματικών αδειών για πραγματοποίηση προκαθο¬ 
ρισμένων ναύλων και διαπιστωτικών πράξεων παύσης 
ισχύος της επαγγελματικής αδείας για την αυθημερόν 
καταβολή Φ.Π.Α. 

ι) Γ ια τους υπαλλήλους της Διεύθυνσης Εκπαίδευσης 
Ναυτικών (ΔΕΚΝ) διακόσιες (200) ώρες συνολικά απο¬ 
γευματινή υπερωριακή εργασία για την διαδικασία αντι¬ 
κατάστασης αποδεικτικών ναυτικής ικανότητας με νέο 
κατάλληλο πιστοποιητικό το οποίο να πληροί τις προ¬ 
ϋποθέσεις της Διεθνούς Σύμβασης δ.Τ.Θ.νν., εντός των 
οριζομένων προθεσμιών που ήδη γίνονται πιεστικές. 

ια) Για τους υπαλλήλους του Τμήματος Αναγνώρισης 
Θαλάσσιας Υπηρεσίας της Διεύθυνσης Ναυτικής Εργασί¬ 
ας (ΔΝΕΡ) τριακόσιες (300) ώρες συνολικά απογευματινή 
υπερωριακή εργασία, για την προώθηση και αποσυμφό¬ 
ρηση των συσσωρευμένων φακέλων προς συνταξιοδότη- 
ση ναυτικών, για την ολοκλήρωση των οποίων απαιτείται 
ο έλεγχος θαλάσσιας υπηρεσίας μεγάλου αριθμού ναυτι¬ 
κών μηνιαίως, για την επίτευξη του στόχου μείωσης του 
χρόνου συνταξιοδότησης των ναυτικών. 

ιβ Γ ια τους υπαλλήλους του Γ ραφείου Νομικού Συμβού¬ 
λου εκατό (100) ώρες συνολικά απογευματινή υπερωριακή 
εργασία, για την οργάνωση της Νομικής Βιβλιοθήκης του, 
την απογραφή των βιβλίων του και την αρχειοθέτησή 
τους σε Η/Υ. 

II. ΚΕΝΤΡΟ ΕΠΙΜΟΡΦΩΣΗΣ ΣΤΕΛΕΧΩΝ ΕΜΠΟΡΙΚΟΥ 
ΝΑΥΤΙΚΟΥ(ΚΕΣΕΝ/Π) 

Επίσης εγκρίνεται σε βάρος του Κεφαλαίου Ναυτικής 
Εκπαίδευσης (ΚΝΕ)απογευματινή υπερωριακή απασχόλη¬ 
ση εξακοσίων (600) ωρών συνολικά για τρεις (03) μόνι¬ 
μους υπαλλήλους ΥΕΝ που υπηρετούν στο ΚΕΣΕΝ/Πλοι- 
άρχων για την υποβοήθηση της λειτουργίας των ειδικών 
σχολείων ΒΒΜ-ΒΜ3 ΑΒΡΑ και ΝΗΟ. 

III. ΠΕΡΙΦΕΡΕΙΑΚΟΙ ΣΤΑΘΜΟΙ ΚΑΤΑΠΟΛΕΜΗΣΗΣ ΤΗΣ 
ΡΥΠΑΝΣΗΣ (Π.Σ.Κ.Ρ): 

α) Π.Σ.Κ.Ρ. / ΘΕΣΣΑΛΟΝΙΚΗΣ 

Για έναν (01) μόνιμο υπάλληλο εκατό δέκα (100) ώρες 
συνολικά για απογευματινή και τριάντα (30) ώρες για 
ημερήσια εργασία Κυριακών και εξαιρέσιμων. 

β) Π.Σ.Κ.Ρ. / ΠΕΙΡΑΙΑ 

Για δύο (02) μόνιμους υπαλλήλους διακόσιες (200) ώρες 
συνολικά για απογευματινή και σαράντα (40) ώρες για 
ημερήσια εργασία Κυριακών και εξαιρέσιμων, 
γ) Π.Σ.Κ.Ρ. / ΚΑΒΑΛΑΣ 

Γ ια δύο (02) μόνιμους υπαλλήλους εκατόν ογδόντα (180) 
ώρες συνολικά για απογευματινή εργασία, 
δ) Π.Σ.Κ.Ρ. / ΠΑΤΡΑΣ 

Για δύο (02) μόνιμους υπαλλήλους τριακόσιες είκοσι 
(200) ώρες για απογευματινή και ογδόντα (80) ώρες για 
ημερήσια εργασία Κυριακών και εξαιρέσιμων συνολικά, 
ε) Π.Σ.Κ.Ρ. / ΕΛΕΥΣΙΝΑΣ 

Γ ια έναν (01) μόνιμο υπάλληλο εκατόν εξήντα (160) ώρες 
για απογευματινή και εξήντα (60) ώρες για ημερήσια 
εργασία Κυριακών και εξαιρέσιμων συνολικά, 
στ) Π.Σ.Κ.Ρ. / ΙΣΘΜΙΩΝ 

Γ ια έναν (01) μόνιμο υπάλληλο εκατό (120) ώρες συνολι¬ 
κά για απογευματινή και τριάντα (30) ώρες για ημερήσια 
εργασία Κυριακών και εξαιρέσιμων. 

Όσον αφορά το προαναφερόμενο προσωπικό, κρίνεται 
απολύτως αναγκαία η έγκριση υπερωριακής απασχόλη¬ 
σης δεδομένου, ότι παρίσταται πολλές φορές ανάγκη 
απασχόλησής του εκτάκτως εκτός ωραρίου εργασίας 
για την αντιμετώπιση αιφνίδιων περιστατικών θαλάσσιας 
ρύπανσης, καθόσον η προσπάθεια καταπολέμησής της 
απαιτεί συνεχή εργασία και πέραν του κανονικού ωραρί¬ 
ου, αλλά και τις Κυριακές και εξαιρέσιμες ημέρες. 

III. ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ (ΑΕΝ): 
α) ΑΕΝ / ΑΣΠΡΟΠΥΡΓΟΥ 

Γ ια έναν (01) μόνιμο υπάλληλο (οδηγό) διακόσιες ογδό¬ 
ντα (280) ώρες συνολικά, για απογευματινή εργασία, 
β) ΑΕΝ/ ΜΑΚΕΔΟΝΙΑΣ 

- Για έναν (01) μόνιμο υπάλληλο (οδηγό), ενενήντα (90) 
ώρες συνολικά, για απογευματινή εργασία. 

- Για έναν (01) μόνιμο υπάλληλο (Φύλακα), εκατό (100) 
ώρες συνολικά για νυχτερινή εργασία εργασίμων ημε¬ 
ρών προς συμπλήρωση της εβδομαδιαίας υποχρεωτικής 
και εκατό (100) ώρες συνολικά για εργασία Κυριακών 
και εξαιρέσιμων προς συμπλήρωση της εβδομαδιαίας 
υποχρεωτικής. 

γ) ΑΕΝ/ΚΡΗΤΗΣ 

Για έναν (01) μόνιμο υπάλληλο (Φύλακα), εννιακόσιες 
είκοσι (920) ώρες συνολικά για νυχτερινή εργασία ερ¬ 
γασίμων ημερών προς συμπλήρωση της εβδομαδιαίας 
υποχρεωτικής και διακόσιες (200) ώρες συνολικά για 
εργασία Κυριακών και εξαιρέσιμων προς συμπλήρωση 
της εβδομαδιαίας υποχρεωτικής. 

Το πιο πάνω φυλακτικό προσωπικό απασχολείται, στις 
προαναφερόμενες περιφερειακές Ακαδημίες Ε.Ν. σε βάρ¬ 
διες καθόσον σ' αυτές, η φοίτηση είναι εσωτερική και οι 
σπουδαστές σε όλη τη διάρκειά της ενδιαιτώνται εντός 
της Σχολής, γεγονός που απαιτεί τη φύλαξη των χώρων 
αυτής όλες τις ημέρες του εκπαιδευτικού έτους. 

Οι οδηγοί των Σχολών Ασπροπύργου και Μακεδονί¬ 
ας μεταφέρουν με υπηρεσιακό όχημα το διοικητικό και 
εκπαιδευτικό προσωπικό των Σχολών αυτών, οι οποίες 
στεγάζονται σε περιοχές μακριά από το αστικό Κέντρο 
και συνεπώς απαιτείται η εργασία τους ενωρίτερα το 
πρωί και αργότερα το μεσημέρι ώστε οι υπάλληλοι να 
ευρίσκονται στην Υπηρεσία τους κατά το κανονικό ωρά¬ 
ριο εργασίας. 

IV. ΓΕΝΙΚΗ ΓΡΑΜΜΑΤΕΙΑ ΛΙΜΕΝΩΝ ΚΑΙ ΛΙΜΕΝΙΚΗΣ ΠΟ¬ 
ΛΙΤΙΚΗΣ (ΓΓΛΛΠ): 

α) Γ ια τους υπαλλήλους της Διεύθυνσης Οργάνωσης 


- Λειτουργίας και Εκμετάλλευσης Λιμένων (ΔΟΛΕΛ), δι¬ 
ακόσιες (200) ώρες συνολικά για την προώθηση νομο¬ 
θετικών ρυθμίσεων αναφορικά με την παροχή λιμενικών 
υπηρεσιών, οργάνωση των Υπηρεσιών των Ο.Λ. Α.Ε., την 
εισήγηση επί των Στρατηγικών και Επιχειρησιακών Σχε¬ 
δίων των Οργανισμών Λιμένων Α.Ε., θεμάτων Ναυπηγοε- 
πισκευής και Ναυπηγοεπισκευαστικών Επιχειρήσεων. 

β) Για τους υπαλλήλους του Τμήματος Μελετών και 
Έργων της Διεύθυνσης Λιμενικών Υποδομών, εκατό (100) 
ώρες συνολικά για την διατύπωση απόψεων επί μελετών 
που σχετίζονται με περιβαλλοντικούς όρους, εκτέλεση 
λιμενικών έργων, τοποθέτηση πλωτών κατασκευών και 
τα συναφή θέματα εντός και εκτός ζώνης Λιμένα καθώς 
και την εποπτεία και έλεγχο της εφαρμογής των Αναπτυ¬ 
ξιακών Προγραμμάτων και Μελετών Διαχείρισης (ΜαεΙθΓ 
ΡΙαπ) των Λιμένων που ενέκρινε η Επιτροπή Σχεδιασμού 
και Ανάπτυξης Λιμένων. 

2. Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ώρες ανά υπάλ¬ 
ληλο μηνιαίως. 

Οι ώρες υπερωριακής απασχόλησης νυκτερινών, Κυρια¬ 
κών και εξαιρέσιμων ημερών καθ’ υπέρβαση της υποχρε¬ 
ωτικής εβδομαδιαίας εργασίας δεν μπορεί να υπερβαί¬ 
νουν τις δεκαέξι (16) ώρες κατά περίπτωση το μήνα (δεν 
ισχύει για την εργασία προς συμπλήρωση εβδομαδιαίας 
υποχρεωτικής). 

3. Υπεύθυνοι ορίζονται οι οικείοι Διευθυντές για την 
Κεντρική Υπηρεσία, ενώ για τους υπαλλήλους ΚΕΣΕΝ/ 
ΠΛΟΙΑΡΧΩΝ, ΑΕΝ και ΠΣΚΡ, οι Διοικητές και κατά τόπους 
Λιμενάρχες, αντίστοιχα. 

4. Η δαπάνη που θα προκληθεί από την απόφαση αυτή 
ανέρχεται σε 47.000 ΕΥΡΩ περίπου σε βάρος των Κ.Α.Ε. 
0511 και 0512 του φορέα 41/110 «Κεντρική Υπηρεσία και 
Λιμεναρχεία», Προϋπολογισμού ΥΕΝ, έτους 2005 και σε 
2500 ΕΥΡΩ περίπου σε βάρος του Προϋπολογισμού του 
Κεφαλαίου Ναυτικής Εκπαίδευσης (ΚΝΕ) έτους 2005 όπου 
έχει προβλεφθεί σχετική πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριν τη δημοσίευσή 
της και μέχρι 30.6.2006. 

Πειραιάς, 10 Μαρτίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-Φ- 

Αριθμ. 4191 (7) 

Συμπλήρωση και τροποποίηση της συστατικής πράξης 
της Δημοτικής Επιχείρησης με την επωνυμία «ΞΕΝΙΑ 
- ΦΑΙΣΤΟΣ» (πρώην Κοινοτική Επιχείρηση). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277 παρ. 3 και 4, 278-292, 
315 του π.δ. 410/1995 (Δ.Κ.Κ.) όπως τροποποιήθηκε με την 
παρ. 23 του άρθρου 11 του ν. 2503/1997. 

2. Τις διατάξεις των άρθρων 6 παρ. 10 και 7 παρ. 1 
του ν. 2503/1997 «Διοίκηση Οργάνωση, στελέχωση της 
Περιφέρειας κ.λ,π. 

3. Τις διατάξεις του ν. 2539/1.3.1994 ΦΕΚ 244/4.12.1997. 

4. Τις διατάξεις του π.δ. 250/1989 «περί μεταβιβάσεως 
αρμοδιοτήτων του Υπουργού Εσωτερικών στις Νομαρχίες». 

5. Την υπ’ αριθμ. 20138/13.5.1986 απόφαση του Υπουργού 
Εσωτερικών ΦΕΚ 358/23.5.1986, περί σύστασης Κοινοτικής 




3864 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επιχείρησης ΞΕΝΙΑ ΦΑΙΣΤΟΣ στην Κοινότητα Καμηλαρίου 
Ν. Ηρακλείου. 

6. Την υπ’ αριθμ. 713/9.2.2006 εισηγητική έκθεση της Δ/ 
νσης Σχεδιασμού και Ανάπτυξης της Περιφέρειας Κρήτης 
για τη βιωσιμότητα της Δημοτικής Επιχείρησης «ΞΕΝΙΑ 
- ΦΑΙΣΤΟΣ». 

7. Την υπ’ αριθμ. 335/2005 απόφαση του δημοτικού συμ¬ 
βουλίου Τυμπακίου, με την οποία αποφασίσθηκε η παρά¬ 
ταση διάρκειας λειτουργίας της Δημοτικής Επιχείρησης 
«ΞΕΝΙΑ -ΦΑΙΣΤΟΣ», για είκοσι χρόνια έπειτα από εισήγηση 
του Διοικητικού της Συμβουλίου που εκφράζεται με την 
υπ’ αριθμ. 16/2055 απόφασή του, αποφασίζουμε: 

Συμπληρώνουμε και τροποποιούμε την υπ’ αριθμ. 
20138/13.5.1986 απόφαση του Υπουργού Εσωτερικών ΦΕΚ 
358/23.5.1986, με την οποία συστήθηκε η Δημοτική Επιχεί¬ 
ρηση «ΞΕΝΙΑ - ΦΑΙΣΤΟΣ» (πρώην Κοινοτική Επιχείρηση), 
ως προς την χρονική διάρκεια της ανωτέρω επιχείρησης, 
η οποία παρατείνεται για είκοσι (20) χρόνια με την ίδια 
μορφή που λειτουργεί μέχρι σήμερα. 

Κατά τα λοιπά ισχύει η υπ’ αριθμ. 20138/13.5.1986 απόφαση 
του Υπουργού Εσωτερικών (ΦΕΚ 358/23.5.1986), περί 
σύστασης Κοινοτικής Επιχείρησης ΞΕΝΙΑ ΦΑΙΣΤΟΣ. 

Από την παρούσα απόφαση δεν προκαλείται δαπάνη 
σε βάρος του τρέχοντος προϋπολογισμού του Δήμου 
Τυμπακίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 2 Μαρτίου 2006 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Κώτση Ελένη του Διονυσίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 877/242.2006 απόφαση του Νομάρχη 
Αθηνών χορηγείται στην Κώτση Ελένη του Διονυσίου 
άδεια ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Αντινομάρχης 

ΛΕΩΝΙΔΑΣ ΑΝΩΜΕΡΙΤΗΣ 

-Φ- 

Αριθμ. οικ. 1208 (9) 

Καθιέρωση υπερωριακής απογευματινής εργασίας, ερ¬ 
γασίας κατά τις Κυριακές και εξαιρέσιμες ημέρες, κα¬ 
θώς και νυκτερινές ώρες κατά το έτος 2006, για τους 
υπαλλήλους που υπηρετούν στη Νομαρχιακή Αυτοδι¬ 
οίκηση Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τις διατάξεις του άρθρου 29 του ν. 2683/1999 (ΦΕΚ 19Α') 
«Κύρωση του Κώδικα Κατάστασης Δημοσίων Πολιτικών 
Διοικητικών υπαλλήλων ΝΠΔΔ και άλλες διατάξεις». 

2. Τις διατάξεις του άρθρου 16 του ν. 3205/2003, (ΦΕΚ 
297/Α') και ως ορίζεται, με την επιφύλαξη των διατάξεων 


της παρ. 10 του άρθρου 12 του ν. 2503/1997 (ΦΕΚ 107/Α') 
και τις όμοιες του άρθρου 25 παρ. 7 του ν. 2738/1999 
(ΦΕΚ 180/Α'). 

3. Τις διατάξεις του άρθρου 2 του ν. 301/1976. 

4. Τις διατάξεις του π.δ. 30/1996, (ΦΕΚ 21 Α) «Κώδικας 
Νομαρχιακής Αυτοδιοίκησης». 

5. Τις διατάξεις του άρθρου 10 του ν. 2732/1999 (ΦΕΚ 
154 Α). 

6. Το με υπ’ αριθμ. 31824/20.1.2006 έγγραφο του Υπουρ¬ 
γείου Αγροτικής Ανάπτυξης και Τροφίμων. 

7. Την ανάγκη απασχόλησης των υπαλλήλων μελών 
του Τοπικού Κέντρου Επείγουσας Ανάγκης που έχει 
συγκροτηθεί και λειτουργεί υπό την Δ/νση Κτηνιατρικής 
με την υπ’ αριθμ. 600/13.2.2006 απόφαση Νομάρχη 
Αργολίδας, στα πλαίσια της αντιμετώπισης της γρίπης των 
πτηνών, πέρα από τις ώρες υποχρεωτικής απασχόλησης, 
καθώς και Κυριακές και εξαιρέσιμες, λόγω εξαιρετικών 
ή εκτάκτων αναγκών της Δ/νσης Κτηνιατρικής για το 
έτος 2006 στα πλαίσια της αντιμετώπισης της γρίπης 
των πτηνών. 

8. Τα υπ’ αριθμ. 600/13.2.2006 και 864/3.3.2006 έγγραφο 
της Δ/νσης Κτηνιατρικής Ν.Α. Αργολίδας. 

9. Το ότι, με την παρούσα απόφαση θα προκληθεί 
δαπάνη σε βάρος του φορέα του προϋπολογισμού μας Φ. 
292 και ΚΑΕ 0511 5.080 €, ΚΑΕ 0512 1.400 €, του οποίου οι 
εγγεγραμμένες πιστώσεις επαρκούν, όπως προκύπτει από 
το 28.2.2006 έγγραφο της Δ/νσης Οικονομικών Υπηρεσιών 
μας, αποφασίζουμε: 

Α. Κρίνουμε απαραίτητη την καθιέρωση υπερωριακής 
απογευματινής εργασίας καθώς και εργασίας κατά τις 
Κυριακές και τις εξαιρέσιμες ημέρες για την κάλυψη άλως 
εξαιρετικών ή εκτάκτων αναγκών της Δ/νσης Κτηνιατρικής 
για (14) δεκατέσσερις υπαλλήλους, κατά τη διάρκεια του 
έτους 2006, στα πλαίσια της αντιμετώπισης της γρίπης 
των πτηνών. 

Β. Ορίζουμε υπεύθυνο για τον έλεγχο και παρακολούθηση 
της πραγματοπο ίησης παροχής υπερωρ ιακής απασχόλησης 
τον Προϊστάμενο της Δ/νσης Κτηνιατρικής. 

Γ. Κατανέμουμε στη Δ/νση Κτηνιατρικής και κατά 
ανώτερο όριο ωρών αντίστοιχα: 

- για απογευματινή υπερωριακή εργασία 900 

- για εργασία κατά τις αργίες και εξαιρέσιμες ημέρες 
170 

Η κατανομή των ωρών υπερωριακής απογευματινής 
εργασίας και ωρών απασχόλησης κατά τις Κυριακές και 
εξαιρέσιμες ημέρες ανά υπάλληλο θα γίνει με νεώτερες 
αποφάσεις, σύμφωνα με την εργασία που θα παρασχεθεί 
υπό την εποπτεία και ευθύνη του παραπάνω ορισθέντος 
Προϊσταμένου. 

Η ισχύς της απόφασης αυτής αρχίζει ένα μήνα πριν την 
δημοσίευσή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 8 Μαρτίου 2006 
Ο Νομάρχης 

ΒΑΣΙΛΕΙΟΣ Ν. ΣΩΤΗΡΟΠΟΥΛΟΣ 

